L’escritor asturianu Xuan Xosé Sánchez Vicente ye’l ganador de la segunda edición d’esti premiu entamáu pola Academia de la Llingua Asturiana en 2016 pa facer pública reconocencia del llabor normalizador que representa la creación lliteraria nel idioma d’Asturies y el papel fundamental que xueguen los y les escritores en llingua asturiana nel caltenimientu de la cultura de nueso.
#000006
Acordies coles bases del premiu, nun se valora una obra lliteraria concreta sinón «el conxuntu de toa una trayeutoria lliteraria, fecha a lo llargo del tiempu en llingua asturiana y la so contribución a la dignificación social del asturianu».
#000007
Nesta edición les candidatures presentaes fueron les de la escritora Dña. Lourdes
Álvarez García y los escritores D. Adolfo Camilo Díaz y D. Xuan Xosé Sánchez Vicente. El
xuráu dexó afitao nel acta onde se da cuenta del alcuerdu algamáu que cualquiera d’estes
persones yera merecedora del premiu magar que, por unanimidá, decidiere conceder el II
Premiu Nacional de Lliteratura Asturiana 2020 al escritor D. Xuan Xosé Sánchez Vicente,
darréu de «la so trayeutoria intelectual y lliteraria que lu convierten nun referente a lo llargo de cinco décades y nún de los mayores activos de la lliteratura asturiana». Tamién sorrayó que «amás de cultivar con dedicación constante y aciertu tolos xéneros (poesía, narrativa, teatru, ensayu), abrió caminos nuevos nesta milenaria llingua a partir d’un fondu conocimientu y respetu pola tradición, de la que foi de los primeros estudiosos y divulgadores».
#000009
El Premiu Nacional de Lliteratura Asturiana, que tien calter triañal y que ganare na so primer edición l’escritor Xuan Bello, entregaráse-y a Sánchez Vicente’l 8 de mayu
coincidiendo cola celebración n’Uviéu del Día de les Lletres Asturianes y lleva arreyada la
espublización d’una pequeña amuesa de la obra lliteraria del autor y la concesión d’un
Medayón Conmemorativu, diseñáu pol escultor Adolfo Manzano.
#000010
Verbéu entama la primer TraduXuntanza esti sábadu
#000011
POEX convoca’l II Concursu de Vídeopoemes
#000014